b'\n_START_ARTICLE_\nOskar Lutsu majamuuseum\n_START_PARAGRAPH_\nOskar Lutsu majamuuseum asub Tartus aadressil Riia 38. Selle maja ehitas Oskar Luts oma perele 1936. aastal (projekt Tartu linnaarhitektilt Arnold Matteuselt) ja elas seal viimased 17 eluaastat. 1964. aastal avati sealsamas majamuuseum._NEWLINE_2006. aastal renoveeritud ja taasavatud Oskar Lutsu majamuuseumi p\xc3\xbcsin\xc3\xa4itus "Kirjanik Oskar Luts: elu ja kujutluse piiril" on osa Tartu Linnamuuseumi ekspositsioonist "Dorpat. Jurjev. Tartu". _NEWLINE_Oskar Lutsu majamuuseumi kollektsiooni kuulub ligi 3600 eset, sealhulgas 1700 fotost koosnev fotokogu, 1000 raamatut ja kunstikogu. Lisaks on muuseumis mitmeid Oskar Lutsu isiklikke esemeid.'